[pic] | EUROOPA ÜHENDUSTE KOMISJON |

Brüssel 26.11.2008

KOM(2008) 828 lõplik

2005/0237 (COD)

KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatusettepanekute kohta nõukogu ühises seisukohas, mis käsitleb ettepanekut

EUROOPA PARLAMENDI JA NÕUKOGU DIREKTIIVI KOHTA laevade kontrolli ja ülevaatusega tegelevate organisatsioonide ja veeteede ametite vastavat tegevust käsitlevate ühiste eeskirjade ja standardite kohta

MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel

2005/0237 (COD)

KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatusettepanekute kohta nõukogu ühises seisukohas, mis käsitleb ettepanekut

EUROOPA PARLAMENDI JA NÕUKOGU DIREKTIIVI KOHTA laevade kontrolli ja ülevaatusega tegelevate organisatsioonide ja veeteede ametite vastavat tegevust käsitlevate ühiste eeskirjade ja standardite kohta

(EMPs kohaldatav tekst)

1. Sissejuhatus

EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendis teisel lugemisel tehtud muudatusettepanekute kohta. Komisjon esitab allpool oma arvamuse parlamendi 34 muudatusettepaneku kohta.

2. Taust

Euroopa Parlamendile ja nõukogule ettepaneku edastamise kuupäev (dokument KOM(2005) 587 (lõplik) – 2005/0237COD): | 30. jaanuar 2006 |

Euroopa Majandus- ja Sotsiaalkomitee arvamuse kuupäev: | 13. september 2006 |

Regioonide Komitee arvamuse kuupäev: | 15. juuni 2006 |

Euroopa Parlamendi arvamuse kuupäev (esimene lugemine): | 25. aprill 2007 |

Ühise seisukoha vastuvõtmise kuupäev: | 6. juuni 2008 |

Euroopa Parlamendi arvamuse kuupäev (teine lugemine): | 24. september 2008 |

3. Ettepaneku eesmärk

Ettepaneku eesmärk on uuendada organisatsioonide, mis tegelevad liikmesriikide ülesandel laevade kontrolli ja laevade ohutuse sertifitseerimisega rahvusvaheliste konventsioonide alusel (klassifikatsiooniühingud), tunnustamise praegust süsteemi ühenduses. See süsteem on kehtestatud direktiiviga 94/57/EÜ (EÜT L 319, 12.12.1994, lk 20). Kõnealuse direktiivi neljandal muutmisel kasutatakse uuestisõnastamise tehnikat.

Uuestisõnastamise ettepaneku eesmärk on eelkõige järgmine.

1. Tõhustada tunnustatud organisatsioonide kontrollimise süsteeme, luues kõigile kõnealustele organisatsioonidele ühise, kuid sõltumatu kvaliteedijuhtimissüsteemide sertifitseerimisasutuse.

2. Ühtlustada praegust kaksiksüsteemi, mis sisaldab tavalist ja piiratud tunnustamist: tunnustus antakse nüüd üksnes sõltuvalt teenuse kvaliteedist ja asjaomaste organisatsioonide tegevuse tõhususest, organisatsiooni suurus ei ole enam oluline.

3. Lihtsustada ja parandada ühenduse tunnustamiskriteeriumide struktuuri, muutes need rangemaks.

4. Uuendada karistussüsteemi, sest praegu saab tunnustust vaid peatada või tühistada. Ettepaneku eesmärk on võtta kasutusele astmelisem ja tõhusam rahatrahvide määramine, säilitades tühistamise võimaluse kõige tõsisemate juhtude korral.

5. Võtta kasutusele klassifikatsioonitunnistuste vastastikune tunnustamine tunnustatud organisatsioonide vahel (kõnealuste organisatsioonide tehniliste eeskirjade vastavustunnistused), eelkõige laevavarustuse puhul, sest tunnistusi väljastatakse tehniliste standardite alusel.

6. Selgitada direktiivi teatavate sätete ulatust ja lihtsustada nende kohaldamist.

4. Komisjoni arvamus Euroopa Parlamendi tehtud muudatusettepanekute kohta

4.1. Muudatused, millega komisjon nõustub

Komisjon nõustub täielikult muudatusettepanekutega 1, 14–17, 19–24, 33 ja 34.

Muudatused, millega komisjon nõustub osaliselt.

- Komisjon nõustub muudatusettepaneku 8 punktiga a, kuid ei nõustu punktiga b, milles kinnitatakse Euroopa Parlamendis esimesel lugemisel esitatud arvamust, kuna 11. juuni 2008. aasta arvamuses esitatud põhjustel leiab komisjon, et ühises seisukohas on esitatud asjakohasem tekst.

Muudatused, millega nõustutakse põhimõtteliselt.

- Komisjon nõustub põhimõtteliselt muudatusettepanekutega 10, 11 ja 12 , pidades silmas, et need hõlmavad tema algse ettepaneku elemente, mis käsitlevad lipuriigi kohustuste täitmist, kuid kõnealuste muudatusettepanekutega kehtestatud määratlusi tuleks kohaldada ainult lipuriigi kohustusi käsitlevate sätete suhtes.

Komisjon märgib, et nõukogu saavutas poliitilise kokkuleppe tema ettepaneku osas, mis käsitleb lipuriigi kohustusi käsitlevat direktiivi. Kõnealune poliitiline kokkulepe käsitleb muudatusettepanekutega 1, 10–12, 14–17, 19–24 ja 33 seotud küsimusi ning seepärast ei ole kõnealused muudatused lepitusmenetlust silmas pidades enam vajalikud.

4.2. Muudatused, mille komisjon tagasi lükkab

- Komisjon lükkab tagasi muudatusettepanekud 2–7, 9, 13, 18 ja 25–32, milles kinnitatakse Euroopa Parlamendis esimesel lugemisel esitatud arvamust, kuna 11. juuni 2008. aasta arvamuses esitatud põhjustel leiab komisjon, et ühises seisukohas on esitatud asjakohasem tekst.

5. Kokkuvõte

Vastavalt EÜ asutamislepingu artikli 250 lõikele 2 muudab komisjon oma ettepanekut eespool esitatud viisil.